Document ID: 31999D0487

ODLOČBA KOMISIJE
z dne 2. julija 1999
o spremembi Odločbe 98/568/ES o posebnih pogojih za uvoz ribiških proizvodov s poreklom iz Gvatemale
(notificirano pod dokumentarno številko K(1999) 1828)
(Besedilo velja za EGP)
(1999/487/ES)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 91/493/EGS z dne 22. julija 1991 o zdravstvenih pogojih za proizvodnjo in dajanje na trg ribiških proizvodov [1], kakor je bila nazadnje spremenjena z Direktivo 97/79/ES [2], in zlasti člena 11 Direktive,
(1) ker člen 1 Odločbe Komisije 98/568/ES z dne 6. oktobra 1998 o posebnih pogojih za uvoz ribiških in ribogojnih proizvodov s poreklom iz Gvatemale [3] določa, da je "Dirección General de Servicios Pecuarios (Digesepe) del Ministerio de Agricultura, Ganadería y Alimentación" pristojni organ v Gvatemali za preverjanje in potrjevanje skladnosti ribiških in ribogojnih proizvodov z zahtevami Direktive 91/493/EGS;
(2) ker je po preoblikovanju gvatemalske vlade "Area de Inocuidad de Alimentos - Unidad de Normas y Regulaciones (AIA - UNR)" postal pristojen organ za zdravstvena spričevala za ribiške proizvode namesto Digesepe in je navedeni novi organ sposoben učinkovito preverjati uporabo veljavnih zakonov; ker je treba zato spremeniti imenovanje pristojnega organa, ki ga je določila Odločba 98/568/ES, in vzorec zdravstvenega spričevala iz Priloge A k tej odločbi;
(3) ker so ukrepi, predvideni s to odločbo, v skladu z mnenjem Stalnega veterinarskega odbora,
SPREJELA NASLEDNJO ODLOČBO:
Člen 1
Odločba Komisije 98/568/ES se s tem spremeni:
1. člen 1 se nadomesti z naslednjim:
"Člen 1
"Area de Inocuidad de Alimentos - Unidad de Normas y Regulaciones (AIA - UNR)" na "Ministerio de Agricultura, Ganaderia y Alimentación" je pristojni organ v Gvatemali za preverjanje in potrjevanje skladnosti ribiških proizvodov in proizvodov iz ribogojstva z zahtevami Direktive 91/493/EGS."
2. Priloga A se nadomesti s Prilogo k tej odločbi.
Člen 2
Ta odločba je naslovljena na države članice.
V Bruslju, 2. julija 1999

Labels: 3
0
18
6